ከም ዝዕጾ ተገብረ፣ ሉሙምባ ኸኣ ብውዲት መድርኽ ተነፈጎ፣ክልቲኦም ኣካላት ፓርላማ ግን ምስኡ ይዳናገጹ ነበሩ። ሉሙምባ ነቲ ተቐናቓኒኡ ከይሰጕግ እኹል ደገፍ ካብ ፓርላማ ስለ ዘይረኸበ መንግስቲ ሓዲግ ኰነ። ነዚ ነቓዕ ኣብ ማዕዶ ዀይኑ ዝጸናጸን ዝነበረ ሞቡቱ ኣብ ማእከል ክኣቱ ከኣለ። ጸኒሑ ኸኣ ምስ ፕረሲደንት ካሳ-ቩቡ ጸግዒ ብምውሳድ ንሉሙምባ ናይ ቤት-ቈረኛ ገበሮ (ኣሰሮ)። ንካሳ-ቩቡ ማዕርግ ፕረሲደንት ሂቡ ናብ ቦትኡ መለሶ። እቲ መንግስቲ ግን ምሉእ ቅሳነት ኣይረኸበን፣ ምስሕሓብ ነበሮ። ኣባላት ናይቲ ሉምምባ ዝመርሖ ዝነበረ ሰልፊ ተቓውሞኦም ጀመሩ፡ ናይ ባዕላቶም መንግስቲ ኸኣ ኣቘሙ። ኣይጸንሑን ግን፡ ዋላ'ኳ ንማለቱ ናይ ሶቬት-ሕብረትን ቻይናን ደገፍ እንተ ነበሮም፡ ፋሕ-ፋሕ በሉ። ጸኒሑ መራሒኦም ዝነበረ ተኣስረ፣ ብኡ ኣቢሎም ከኣ ሃሲሶም ተረፉ። ሉሙምባኸ እንታይ ኰነ?
